যদিও এর আগে প্রেসিডেন্ট বারাক ওবামার গলফ খেলা নিয়ে সমালোচনা করেছেন তিনি। প্রেসিডেন্সির দুই মেয়াদে ওবামা মোট ৩৩৩ রাউন্ড গলফ খেলেছিলেন। প্রেসিডেন্ট নির্বাচিত হওয়ার পর প্রথম খেলেছেন ২৬ এপ্রিল, ২০০৯ সালে। ক্যাম্পেইনের সময় ট্রাম্প বলেছিলেন, প্রেসিডেন্ট নির্বাচিত হওয়ার পর তিনি কখনোই নিজের গলফ কোর্স পরিদর্শন করবেন না কারণ তখন তিনি হোয়াইট হাউসের দায়িত্ব নিয়ে অনেক ব্যস্ত থাকবেন। তিনি বলেন, আপনারা জানেন, আমি গলফ অনেক পছন্দ করি। কিন্তু হোয়াইট হাউসে থাকাকালিন আমি এটি চিন্তাও করি না। আমি কখনো টার্নবেরি (স্কটল্যান্ডের গলফ কোর্স) দেখার চিন্তা করি না। আমি ডোরাল (মিয়ামিতে গলফ কোর্স ) এ দ্বিতীয় বার যাওয়ার চিন্তা করি না। অথচ এগুলো আমার নিজের কোর্স। তা সত্ত্বেও আমি এই সব জায়গায় যাওয়ার কথা ভাবতে পারি না। আমি আমার কাজ নিয়েই থাকব। কিন্তু নির্বাহী দায়িত্ব পালনের ১১ সপ্তাহের মাথায়ই ট্রাম্প নিজের গলফ কোর্স পরিদর্শন করলেন।